‘আমার পাড়া আমার সমাধান’ কর্মসূচিতে তৃণমূলের পাশে বিরোধীরা!

ওয়েব ডেস্ক : যেখানে এক সময় শাসক ও বিরোধীদের মধ্যে দ্বন্দ্ব ছিল নিত্যদিনের ঘটনা। সেই হাড়োয়াতে (Haroa) এবার দেখা গেল অন্য ছবি। হাড়োয়ার বসিরহাট মহকুমার আলিপুর গ্রাম পঞ্চায়েতে ‘আমার পাড়া আমার সমাধান’ (Amader Para Amader Somadhan) কর্মসূচির মাধ্যমে সমস্যার সমাধানে এক অনন্য দৃষ্টান্ত স্থাপন হয়েছে। সেখানে সিপিএম, কংগ্রেস, বিজেপি এবং আইএসএফ-এর মতো বিভিন্ন রাজনৈতিক দলের প্রতিনিধিরা এক মঞ্চে এসে স্থানীয় সমস্যার সমাধানে হাত মিলিয়েছেন।

গত সপ্তাহে আলিপুর গ্রাম পঞ্চায়েতের আন্দুলিয়া প্রাথমিক বিদ্যালয়ে একটি বিশেষ শিবির আয়োজন করা হয়েছিল। ২২, ২৮ এবং ২৯ নম্বর বুথ জুড়ে এই কর্মসূচি শুরু হয়েছে। সেখানে খারাপ রাস্তা, পানীয় জলের কল অচল এবং বিদ্য়ালয়ের কিছু অংশ ক্ষতিগ্রস্ত হওয়ার মতো বিষয় নিয়ে ওই শিবিরে এসেছিলেন বহু মানুষ। প্রথমে তাদের হাতে লাল গোলাপ ফুল এবং মিষ্টি খাইয়ে সংবর্ধনা জানান তৃণমূলের নেতারা। শুধুমাত্র অভিযোগ শুনেই নয়, সমস্যার সমাধানে অভিযোগকারীদেরও মঞ্চে তুলে ধরে তাঁদের প্রস্তাবনা তৈরি করার প্রক্রিয়ায় সরাসরি শামিল করা হয়।

আরও খবর : বাংলা বলায় দুই পরিযায়ী শ্রমিককে আটকে রাখার অভিযোগ

এই অভিনব উদ্যোগের নেপথ্যে ছিলেন হাড়োয়ার (Haroa) বিডিও অতনু ঘোষ, শালিপুর গ্রাম পঞ্চায়েতের প্রধান ফেরদৌসি খাতুন বিবি, প্রধান প্রতিনিধি ফরিদুল ইসলাম এবং উপপ্রধান অবনী মণ্ডলসহ বিশিষ্ট ব্যক্তিরা। তাঁরা অভিযোগকারীদের সঙ্গে একযোগে বসে সমস্যা সমাধানের রূপরেখা তৈরি করেন।

এলাকার মানুষজন এই উদ্যোগে বেশ খুশি হয়েছেন। এক জন বাসিন্দা বলেছেন, আমরা গর্বিত এবং আপ্লুত। যেভাবে প্রশাসন আমাদের কথা শুনেছে এবং আমাদেরকেই এলাকার সমস্যার সমাধানে ভূমিকা নিতে নির্দেশ দিয়েছে, তা সত্যিই প্রশংসার যোগ্য। এই পদ্ধতির মাধ্যমে দ্রুত ও কার্যকরভাবে এলাকার সমস্যাগুলি সমাধান করা সম্ভব হবে বলে জানিয়েছেন অনেকে।

দেখুন অন্য খবর :